**Pro terveys -lehti, kirjoittajan ohje**

Tarjoa juttuaiheita Pro terveys -lehteen päätoimittaja **Marja Hultille**. Muista ottaa myös kuvia.

**Tekstin pituus on korkeintaan 7000 merkkiä.** Aukeaman artikkelin merkkimäärä välilyönteineen on 7000 merkkiä. Mikäli kirjoitat enemmän, varaudu siihen, että tekstiä lyhennetään.

Jos mahdollista, pohdi aiheesi laajempaa merkitystä niin, että se puhuttelee ja kiinnostaa oman ammattiryhmäsi lisäksi myös suurempaa lukijakuntaa.

**Otsikoi tiiviisti ja kirjoita napakka ingressi**. Myös väliotsikot ovat tarpeen jäsentämään tekstiä. Faktoja tai muuta tietoa on hyvä koota pieneksi infotekstiksi tai muutaman ajatusviivan yhteenvedoksi.

**Lisää kaikkien kirjoittajien tiedot jutun alkuun.** Mainitse kirjoittajan nimi, tutkintonimike, tehtävänimike ja työpaikka.

**Lähteitä toivotaan juttuun kohtuullinen määrä, mielellään 4‒6 tärkeintä lähdettä.** Muut lähteet saa tarvittaessa kirjoittajilta. Viittauksissa käytetään Vancouver-järjestelmää. Lähteet merkitään tekstissä esiintymisjärjestyksessä sulkeissa numeroin esim. (1,2), (3–5). Lähteet merkitään numerojärjestyksessä tekstin loppuun.

**Taulukot ja kuviot** **täydentävät juttua**. **Lähetä kuviot ja taulukot erillisinä muokattavissa olevina tiedostoina, mielellään esimerkiksi pdf-muodossa.**

**Artikkelin valokuvien tulee olla vähintään 1,0 megatavua (Mt).** Muista laittaa tieto kuvaajasta. Kuvan käyttöön tulee olla vähintään suullinen lupa. Kirjoittajien nimien yhteydessä käytetään pieniä kirjoittajakuvia. Niiden minimikoko on 400 kilotavua (kt). **Kaikki kuvat tulee lähettää .jpg-tiedostoina.**

**Kaikkia artikkeleita editoidaan toimituksessa.** Toimitus asioi lähtökohtaisesti yhden yhteyshenkilön kanssa editointi- ja taittovaiheessa. Ennen kuin taitettu artikkeli lähtee painoon, se lähetetään vielä tarkistettavaksi ja kuitattavaksi yhteyshenkilölle. Yhteyshenkilölle lähetetään lehden kirjoittajakappaleet lehden ilmestymisen jälkeen, mikäli niitä toivotaan.

**Artikkelin lähetys: marja.hult@utu.fi** **ja toimisto@taja.fi**

**Kysy lisää**

* Sisältökysymykset ja tekstitarjoukset: päätoimittaja Marja Hult, 0400 691431, **marja.hult@utu.fi**
* Käytännön asiat, tekstiin ja editointiin liittyvät kysymykset: toimitussihteeri Iina Aalto,

050 475 0914, **iina.aalto@taja.fi**

* Käytännön asiat, lehtien irtonumerot: Tajan toiminnanjohtaja Kukka Junno, 040 5073 648, **kukka.junno@taja.fi**
* Kuviin ja taulukoihin sekä niiden toimittamiseen liittyvät asiat: graafikko Satu Henttu, 09 4366 4422, **satu.henttu@minnag.fi**